Lið um lið liggja tey-tilreiðar at vera upphøgd. Fyri bara einum ári síðan var eftirspurningurin eftir reikferðaskipum ómettandi. Nú liggja hesi stóru reikferðaskipini ella krússkipini, sum tey eisini verða rópt, lið um lið á upphøggingarsmiðjum í Turkalandi. Her bíða tey eftir, at skeribrennararnir skulu gera enda á teimum. Og fleiri skip eru á veg. Fríggjadagin var ein brummari ella drona í luftini yvir turkiska havnarbýnum, Aliaga, sunnanfyri Izmir, har fimm reikferðaskip liggja í røð og bíða eftir at verða upphøgd. Saman við einum bingjuskipi hjá Maersk. Tað tekur umleið 2.500 skipasmiðju-arbeiðsmonnum eitt hálvt ár at høgga eitt stórt reikferðaskip upp. Eitt av skipunum, Carnival Fantasy, sum sæst koma til upphøggingarskipasmiðuna, var umvælt og uppstiga fyri nógvan pening so seint sum í fjør. Nú er tað liðugt. Amerikonsku myndugleikarnir nokta framvegis reikferðaskipum at sigla, meðan onnur lond sum til dømis Bretland, Týskland og Italia loyva sigling, men við strongum koronukrøvum.